location : ร้านนี้หาไม่ยากครับ ค้นหาเส้นทางได้จากแอพแผนที่ทั้งหลายได้เลย อยู่ตรงข้ามปั๊มเชลล์

parking : จอดรถในซอยด้านข้างร้านได้เลยครับ ถ้าไม่มีจริงๆสามารถจอดภายในปั๊มเชลล์ฝั่งตรงข้ามได้ครับ

เมนูเด่น :
หมูชีส - คำแรกๆฟินมากครับ ชีสเยิ้มๆ แต่กินไปซักพักก็เลี่ยนพอสมควร 555
คุโรบุตะสันคอ - เนื้อนุ่ม ไม่มีมันติดครับ จิ้มน้ำจิ้มสุกี้เข้ากันดี
แซลมอนซาชิมิ - สดดี ลายสวย แต่บางชิ้นหนาไปหน่อย
แซลมอนวิปแซ่บ - แก้เลี่ยนดีมากครับ วิปด้านบนเปรี้ยวๆเผ็ดๆ แปลกดีครับ อร่อยดี
แซลมอนราดซอสไข่กุ้ง - รสชาติไม่ได้โดดเด่นกว่าร้านอื่นเท่าไหร่ครับ
ไก่คาราเกะ&เฟรนช์ฟรายด์ - ทั้งสองเมนูนี้เสิร์ฟมาในแก้วแสตนเลส พร้อมกับผงให้เลือก 3 รสครับ มีผงชีส ผงลาบ อีกอย่างจำไม่ได้ครับ ผมลองผงชีสรสชาติโอเคเลยครับ ไม่เค็มจนเกินไป เมนูนี้เปิดโอกาสให้ลูกค้าลองเป็นบาร์เทนเดอร์ สนุกดีครับ ไก่คาราเกะกรอบดีมากครับ ส่วนเฟรนช์ฟรายด์เฉยๆ
Haagen-Dazs - วันที่ผมไปกินมามีไอศกรีม 3 รสครับ ชาเขียว แมคคาเดเมีย คาราเมล ลองกินไปอย่างละ scoop ติดใจแมคคาเดเมียเป็นพิเศษครับ มีเนื้อถั่วให้เคี้ยวหอมๆทุกคำที่ตักเข้าปาก อร่อยดีครับ

เมนูอื่นก็พอใช้ได้ครับ รสชาติไม่ได้โดดเด่นอะไร แต่เน้นที่ความหลากหลายของอาหารครับ มีเมนูให้ลูกค้าเลือกรับประทานเยอะมาก สำหรับราคา 499.- NET รวมเครื่องดื่ม (ชาเขียวร้อน/ชาเขียวเย็น) ระยะเวลา 1 ชั่วโมง 30 นาที ถ้ามีโอกาสคงต้องกลับมากินอีกแน่นอนครับ :)